ועדת הכנסת, כנסת 15, פרוטוקול מספר 271, 2002-01-22 10:30

סדר היום: הצעות לסדר היום.

סדר היום: ב.

סדר היום: הצעת חוק בנושא דיני הקניין הרוחני (תיקוני חקיקה).

סדר היום: ג.

סדר היום: צוות חשיבה בנושא רפורמה בוועדות הכנסת.

סדר היום: ד.

סדר היום: קביעת ועדות לדיון: בהצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002) (מס' 2), התשס"ב – 2001.

סדר היום: בהצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002) (מס' 3), התשס"ב-2002.

חברי הוועדה: אפי אושעיה זאב בוים מוחמד ברכה יצחק גאגולה משה גפני עבד-אלמאלכ דהאמשה אברהם הירשזון אליעזר (מודי) זנדברג עופר חוגי נעמי חזן אחמד טיבי שאול יהלום ישראל כץ סופה לנדבר יחיאל לסרי מרינה סולודקין יאיר פרץ איוב קרא מוסי רז ויצמן שירי מזכיר הכנסת, אריה האן סגן מזכיר הכנסת, דוד לב

מוזמנים: יואל נווה משרד האוצר יפת מנחם משרד האוצר

קצרנית: א.

קצרנית: ערעורים על החלטת יושב ראש הכנסת והסגנים שלא לאשר דחיפות הצעות לסדר היום

יוסי כץ: קבלו את התנצלותי על האיחור.

יוסי כץ: סיפרו לי, כשנכנסתי לתפקיד, שסאלח טריף , באופן קבוע, היה מתחיל את הישיבות יותר מאוחר ומה פתאום אני מתחיל את הישיבות בזמן.

יוסי כץ: אז קבלו את התנצלותי.

יוסי כץ: חבר הכנסת אחמד טיבי מערער על הריסת בנין רשות השידור הפלשתינית ברמאללה - - -

זאב בוים: מה הוא רוצה?

זאב בוים: לבנות אותו מחדש?

יוסי כץ: הפיגוע בחדרה וההידרדרות המדינית – ביטחונית.

יוסי כץ: וחבר הכנסת זבולון אורלב מערער על הפיגוע בחדרה והתגובה הישראלית.

עבד-אלמאלכ דהאמשה: אני מבקש את רשות הדיבור.

עבד-אלמאלכ דהאמשה: הערעורים האלה לא יכולים להיות נדונים בכלל.

עבד-אלמאלכ דהאמשה: הם בניגוד לתקנות ואסור היה להביא אותם לוועדה וגם לא לדון בזה.

יוסי כץ: למה?

עבד-אלמאלכ דהאמשה: מפני שהנושא נמצא בדיון בפני הכנסת.

עבד-אלמאלכ דהאמשה: לפי התקנון אי אפשר להעלות הצעות דחופות על נושא שבדיון בפני הכנסת.

אריה האן: היום.

אריה האן: היום.

זאב בוים: נכון מאד.

אריה האן: היום יש דיון בפני הכנסת על כל נושא הפיגועים.

אריה האן: יש שמונה נושאים.

זאב בוים: הטרור והפיגועים.

אריה האן: אחד מהנושאים זה גם פיגוע בחדרה.

אריה האן: נא להסתכל בסדר היום.

יוסי כץ: סליחה, גם התגובה הישראלית?

אריה האן: הכל, הכל.

אריה האן: זה בסדר היום.

אחמד טיבי: אדוני היושב ראש, בעיקר ההצעה שלי מתייחסת להריסת בניין רשות השידור הפלשתינית ברמאללה.

אחמד טיבי: היום הדיון מתקיים על הפיגוע בחדרה – של העשרים בנובמבר.

אחמד טיבי: היום הדיון על נובמבר 2000.

אחמד טיבי: השתנו דברים.

אחמד טיבי: אי אפשר לקשור בין - - -

זאב בוים: פיגוע הוא פיגוע הוא פיגוע הוא פיגוע.

זאב בוים: טרור הוא טרור הוא טרור הוא טרור.

זאב בוים: זהו.

אחמד טיבי: ועל כן אין לקשור בין הדברים.

ישראל כץ: יש לי הצעת פשרה: לתת לו להעלות את זה בפרלמנט הפלשתיני.

זאב בוים: כן.

זאב בוים: רעיון טוב.

זאב בוים: הוא במילא יהיה שם עם בורג.

אברהם הירשזון: כמו שאנחנו לא רוצים שהם יהיו נציגי הפרלמנט הפלשתיני פה, אנחנו לא צריכים שהם יהיו הנציגים שלנו שם.

זאב בוים: אנחנו יכולים לא לרצות.

זאב בוים: מה זה עוזר לנו?

שאול יהלום: כפי שאני מבין, נותנים להם להיות פותחים.

שאול יהלום: נכון?

שאול יהלום: לשניהם.

דוד לב: יש פותחים של הדיונים הקודמים.

דוד לב: באופן אוטומטי כל מי שהגיש - - -

שאול יהלום: בסדר, הם הפותחים הראשונים עכשיו.

דוד לב: מי שהגיש - - -לאתמול, ייכנס לרשימת הדוברים.

שאול יהלום: נו, אז זה בסדר.

שאול יהלום: מה הבעיה?

אחמד טיבי: מה בסדר יש בזה?

אחמד טיבי: מה, אתה נגד זבולון אורלב?

יוסי כץ: אני מציע דבר כזה, חבר הכנסת טיבי, אני רואה שאתה אחד הפותחים.

שאול יהלום: זו הבעיה, ששניהם פותחים.

יוסי כץ: אני רואה שבנושא פיגועי ירי, המצב בשטחים והתייחסות הממשלה, הצבא ומועצת יש"ע, אתה הנואם הפותח.

יוסי כץ: אני אומר: תוותר על זה ואל תיתן לנו להחליט.

יוסי כץ: בסדר, אתה יורד מזה?

יוסי כץ: אתה יורד מזה?

יוסי כץ: אני לא רוצה להחליט נגדך.

אחמד טיבי: כן.

יוסי כץ: אתה יורד מזה.

יוסי כץ: תודה רבה.

יוסי כץ: רבותי, אנחנו סיימנו בשלב זה.

יוסי כץ: בשעה 11:30 מתחילים בפיצול חוק ההסדרים.

יוסי כץ: הישיבה הופסקה בשעה: 11:00.

יוסי כץ: הישיבה חודשה בשעה: 11:30.

יוסי כץ: ב.

יוסי כץ: הצעת חוק לתיקון דיני הקניין הרוחני (תיקוני חקיקה)

יוסי כץ: רבותי, אני מבקש שקט מוחלט.

יוסי כץ: אם לא יהיה שקט מוחלט, אני אנעל את הישיבה.

יוסי כץ: אני אינני מוכן לצעוק.

יוסי כץ: את הדלת נא לסגור.

יוסי כץ: תודה רבה.

יוסי כץ: אנחנו פותחים בשני נושאים שכלל אינם קשורים לחוק ההסדרים.

יוסי כץ: הנושא הראשון: יש הסכמה בין יושב ראש ועדת חוקה ליושב ראש ועדת הכלכלה, על העברת הצעת חוק לתיקון דיני הקניין הרוחני (תיקוני חקיקה), התש"ס, מוועדת הכלכלה לוועדת החוקה.

יוסי כץ: אני מבקש לאשר בהצבעה את ההעברה הזו.

שאול יהלום: מה, מה?

שאול יהלום: פשוט לא שמענו.

שאול יהלום: אי אפשר.

יוסי כץ: אני מבקש לסגור את הדלת.

יוסי כץ: כל מי שעומד מתבקש לשבת, אני לא אמשיך בישיבה עד שתשבו.

יוסי כץ: רבותי, ישנה הצעת חוק לתיקון דיני הקניין הרוחני (תיקוני חקיקה).

יוסי כץ: ההצעה הזאת, משום מה, נמצאת בוועדת הכלכלה.

יוסי כץ: פנה אלי יושב ראש ועדת הכלכלה, בעצה אחת עם שר המשפטים ועם יושב ראש ועדת החוקה וביקש להעביר את זה לוועדת החוקה.

יוסי כץ: אני מבקש מהוועדה לאשר זאת.

יוסי כץ: מי בעד – ירים את ידו.

יוסי כץ: מי נגד – אין.

יוסי כץ: אושר.

יוסי כץ: הוועדה ממליצה לכנסת לשנות את החלטתה ולהעביר את הנושא לוועדת חוקה, חוק ומשפט.

יוסי כץ: הדבר השני: האגודה הישראלית לפרלמנטריזם מתכננת, ב-18 לפברואר, אירוע במשכן הכנסת.

יוסי כץ: במסגרת הזו יתקיימו שני דיונים.

יוסי כץ: האחד בנושא: רפורמה בוועדות הכנסת.

יוסי כץ: השני: גבולות חופש ההבעה של חברי הכנסת.

יוסי כץ: זה לא עניין שלנו, אבל הם הציעו הרכב מאד מגוון, מאד חוצה גבולות ולא הכינוס הזה הוא העניין, אלא שהם מבקשים שנקים צוות של חברי כנסת וחברי כנסת לשעבר, כדוגמת אורי אלין, משה שחל ועוד כהנה.

יוסי כץ: אני אבוא עם הצעת הרכב.

יוסי כץ: הם ביקשו שאנחנו נקים צוות שיכין הצעה בנושא רפורמה.

יוסי כץ: אני אביא במהלך הישיבה את הרכב הצוות המוצע, שאמור להגיש המלצות.

יוסי כץ: הם ביקשו שתהיה גם מעורבות של ועדת הכנסת בנושא הזה.

יוסי כץ: זו לא ועדת משנה, אלא שפשוט נסכים להקים צוות, שאני ארכז את הפעילות שלו.

יוסי כץ: הרעיון המרכזי הוא להגיש לאגודה – וגם לוועדת הכנסת – המלצות שיידונו בהרחבה בנושא רפורמה בוועדות הכנסת החל מהכנסת הבאה.

יוסי כץ: אז אני חושב – מאחר והנושא הוא באמת נושא אמיתי וכל אחד מאתנו יודע שחייבת להגיע רפורמה בוועדות הכנסת, כי המצב היום שיש עשרות ועדות כנסת וחברי כנסת מקבלים החלטות ברוב של אחד נגד אפס או שניים נגד אחד, הוא מצב בלתי נסבל.

יוסי כץ: אנחנו נבקש לצרף מספר חברים לצוות הזה, אז נגיע עם זה.

יוסי כץ: ד.

יוסי כץ: קביעת ועדות לדיון: בהצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002) (מס' 2), התשס"ב – 2001 בהצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002) (מס' 3), התשס"ב-2002

יוסי כץ: עכשיו, הנושא שלשמו התכנסנו.

יוסי כץ: במליאת הכנסת עברו שלוש הצעות חוק הסדרים: חוק ההסדרים הראשון נדון בהרחבה כאן בוועדה.

יוסי כץ: נדון בוועדה לא פורמלית, שלא הוסמכה פורמלית על ידי מישהו, אבל דיווחה לוועדה הזו ודיווחה גם לראשי הוועדות: יושב ראש הכנסת, יושב ראש ועדת הכספים ועבדכם הנאמן.

יוסי כץ: אחר כך התקיימו דיונים בוועדה, נרשמו הערות החברים, אחרי זה הורכבו כל מיני צוותים של הקואליציה, התקיימו שיחות ביני לבין שר האוצר, אחרי זה היו ישיבות אצל ראש הממשלה בהשתתפות ראשי הקואליציה והושגו כל מיני הסכמות ובסופו של דבר עברו שלושה חוקי הסדרים בקריאה ראשונה.

יוסי כץ: הצעות חוק.

יוסי כץ: חוק ההסדרים הראשון - - -

משה גפני: אבל החוק נמשך.

שאול יהלום: מה?

משה גפני: החוק נמשך.

יוסי כץ: חבר הכנסת גפני, אל תפריע לי.

זאב בוים: אבל הוא עבר קריאה ראשונה וחזר לוועדה.

משה גפני: אבל הוא נמשך.

משה גפני: החוק נמשך בגלל שהחרדים הצביעו נגד.

יוסי כץ: חבר הכנסת גפני, אתה מעלה על דעתך שאני לא אומר את זה?

יוסי כץ: למה לך לעשות את זה.

קריאה: החרדים הצביעו נגד.

משה גפני: אז החוק נמשך.

יוסי כץ: הישיבה נסגרת עוד דקה, אני אומר לכם.

יוסי כץ: אני לא אסבול שום הפרעה.

שאול יהלום: האופוזיציה בכנסת, זכותה להפריע.

יוסי כץ: אם לא יהיה פסק מוחלט של הציוצים ושל הדיבורים ושל הרעשים, אני אפסיק את ישיבת הוועדה.

יוסי כץ: התראה נוספת לא תינתן.

יוסי כץ: חוק ההסדרים הראשון שנידון בהרחבה, נמשך על ידי שר האוצר.

אנה שניידר: למעט פרק התכנון והבניה.

יוסי כץ: למעט פרק התכנון והבניה, שעבר כאן דיון והצבעה והועבר לוועדת הכספים.

יוסי כץ: הצעת חוק ההסדרים מספר 2 ו 3 עברו אתמול בקריאה ראשונה, הועברו לוועדת הכנסת לשם קביעת הוועדה.

יוסי כץ: בסיכום שהיה לי עם ראש הממשלה וגם עם ראשי הקואליציה ואחר כך עם מנכ"ל משרד האוצר, סוכם על דרך מסוימת, שלפחות אני מחויב כלפיה – היא לא מחייבת את חברי הוועדה, תהיה כאן הצבעה – אבל אותי היא מחייבת.

יוסי כץ: לפי הסיכום הזה הסכמנו על כך שאני אעביר המלצה לוועדת הכנסת לפצל בדרך מסוימת את הצעת חוק ההסדרים הראשונה.

יאיר פרץ: וזה מקובל על הממשלה, הפיצול שלה?

שאול יהלום: הראשונה או השניה והשלישית?

יוסי כץ: הראשונה.

יוסי כץ: על השניה והשלישית לא דיברנו.

שאול יהלום: אבל מה מצבה הפורמלי של ההצעה הראשונה?

יוסי כץ: חלק בלתי נפרד מהסיכום היה, ששלושה חוקים – בעצם חמישה חוקים – לא יידונו במסגרת חוק ההסדרים.

יוסי כץ: חוק עידוד השקעות הון - - -

שאול יהלום: רגע, אדוני היושב ראש, החוק לא מונח לפנינו.

יוסי כץ: מונח לפניכם.

שאול יהלום: לא.

שאול יהלום: חוק ההסדרים מספר אחד לא מונח לפנינו.

יאיר פרץ: כי משכו אותו.

אנה שניידר: הוא גם לא יכול להיות מונח, כי החוק לא בכנסת.

אנה שניידר: כל עוד שר האוצר לא חזר בו, אי אפשר לדון בזה.

שאול יהלום: הוא לא בא שוב למליאה.

יוסי כץ: שניה, למה לצעוק?

יוסי כץ: למה לדבר?

יוסי כץ: שניה, אני אבהיר את זה.

יוסי כץ: הצעת חוק ההסדרים הראשונה נמשכה על ידי שר האוצר ולכן היא לא מונחת כאן.

יוסי כץ: אבל, אני מחויב למסור לכם דיווח.

שאול יהלום: כשאין חוק?

שאול יהלום: אני תומך במאה אחוז, אבל קודם כל שיהיה מונח החוק.

שאול יהלום: איך אפשר לדבר על חוק אם אין חוק?

נעמי חזן: הצבעת אתמול.

שאול יהלום: על 2 ו 3.

שאול יהלום: 2 ו 3 – בבקשה.

שאול יהלום: כשיהיה 1, אני גם אתמוך במה שירצה היושב ראש, אבל שיהיה מונח.

שאול יהלום: הרי אי אפשר לעשות פלסתר את כל תקנון הכנסת.

יאיר פרץ: הוא לא יכול להיות מונח.

יוסי כץ: אתם מוכנים להפסיק?

יוסי כץ: הצעת חוק ההסדרים, 2 ו 3 מונחות בפניכם.

יאיר פרץ: אז בוא נדון על זה.

יוסי כץ: הממשלה התחייבה בפני, לבטל את משיכת הצעת חוק ההסדרים הראשונה.

יוסי כץ: שאלתי לאוצר: האם בצעתם את ההתחייבות הזאת?

יוסי כץ: איפה נציג האוצר?

יוסי כץ: בבקשה.

עבד-אלמאלכ דהאמשה: האם אפשר לחזור מהמשיכה?

יואל נווה: לגבי מה שאמר יושב ראש הוועדה בנושא הסיכום לגבי שלושה חוקים - - -

יוסי כץ: לא, אל תענה לזה.

יוסי כץ: אני שואל אם הצעת החוק הזו הוחזרה.

יואל נווה: נכון לרגע זה, נכון לרגע זה – אני אומר:

יואל נווה: נכון לרגע זה – הממשלה לא חזרה בה מהמשיכה.

שאול יהלום: נו, אז איך אתה רוצה שנדון?

זאב בוים: רגע, רגע.

זאב בוים: אדוני היושב ראש.

זאב בוים: מה קרה?

שאול יהלום: בוא נעשה הפסקה רבע שעה, הם יחזרו בהם.

ויצמן שירי: יוסי, יוסי, תעשה הפסקה רבע שעה.

עבד-אלמאלכ דהאמשה: או שהממשלה חזרה בה או שלא חזרה בה.

קריאות: --

זאב בוים: אני מבקש רשות דיבור.

זאב בוים: אני רוצה להבהיר את המצב עכשיו.

זאב בוים: יש, כאמור, שלושה חוקי הסדרים.

זאב בוים: חוק ההסדרים הראשון, המקורי, נמשך עכשיו על ידי הממשלה.

זאב בוים: אחרי שהוא עבר בקריאה הראשונה, הוא הגיע לכאן, הוא נמשך.

זאב בוים: מדוע?

זאב בוים: מכיוון שעד עכשיו אין הסכמה סופית.

זאב בוים: יש לגבי רוב הדברים, אבל עדיין לא הגיעו להסכמה לגבי סעיפים מסוימים.

שאול יהלום: עד עכשיו עוד לא הגיעו?

זאב בוים: עד עכשיו עוד לא הגיעו.

זאב בוים: מה שעומד עכשיו, עומדים שני חוקים, 2 ו 3, שעליהם בהחלט, כיוון שהם נמצאים פה, אפשר לדון ולקבל עליהם החלטות.

זאב בוים: ואני מבקש את יושב ראש הוועדה לעשות את ההפרדה הזאת.

זאב בוים: אנחנו נמשיך להתדיין, בהנחה שאנחנו כן נוכל להגיע להבנה, גם על הראשון - - -

שאול יהלום: דיון לא פורמלי.

זאב בוים: אבל אנחנו נעזוב אותו בינתיים בצד ובואו נקיים דיון והחלטות לגבי 2 ו 3.

זאב בוים: זה מה שאני מבקש.

יאיר פרץ: אמת לאמיתה.

שאול יהלום: אנחנו תומכים ביושב ראש הקואליציה.

יוסי כץ: רבותי, אם הממשלה רוצה, אנחנו נתחיל מהסוף להתחלה.

יוסי כץ: אני מביא לדיון - - -

נעמי חזן: אבל שאלת הבהרה, אדוני.

נעמי חזן: שאלת הבהרה.

יוסי כץ: אני מבקש לבדוק עם שר האוצר.

יוסי כץ: אנחנו נדחה את המשך הדיון לשעה שלוש.

יוסי כץ: אנחנו נתחיל עכשיו בדיון, המשכו יידחה לשלוש.

יוסי כץ: אני מבקש לבדוק עם שר האוצר שיבוא הנה באופן אישי.

יואל נווה: שר האוצר בחוץ לארץ.

יוסי כץ: שר האוצר בחוץ לארץ?

יואל נווה: כן.

יוסי כץ: אז אני לא מבין את זה.

יוסי כץ: אדוני, יושב ראש הקואליציה.

משה גפני: מה זה חוץ לארץ, יושב ראש הקואליציה?

יוסי כץ: יושב ראש הקואליציה, מודיעים לי ששר האוצר נמצא בחוץ לארץ.

משה גפני: מה חוץ לארץ עכשיו?

משה גפני: אין תקציב, מה חוץ לארץ?

זאב בוים: מה הוא צועק?

משה גפני: אני צועק כי מה הוא נסע עכשיו לחוץ לארץ.

זאב בוים: זה אמנם "בון טון" לתקוף את שר האוצר, אבל תרגע.

זאב בוים: אף אחד לא אמר ששר האוצר צריך עכשיו להיות פה.

משה גפני: אני מבקש רשות דיבור.

זאב בוים: תאמין לי, שכאשר יבשילו התנאים להחזיר את העניין, הטכניקה הקיימת - - -.

משה גפני: למה אי אפשר לסיים עם חוק ההסדרים הראשון ולהגיע להסכמה?

משה גפני: אני לא מבין.

משה גפני: עושים צחוק מהעבודה?

קריאה: עושים צחוק מהעם.

זאב בוים: ומה הצחוק?

משה גפני: למדינה אין תקציב, אתמול עבר החוק ברוב עצום, אי אפשר היום לבוא ולגמור החלטה?

משה גפני: פתאום אתה אומר לי שר האוצר בחו"ל?

זאב בוים: אנחנו באים לוועדה הזאת ואומרים: בגלל כל הנימוקים האלה, בואו - - - עכשיו.

משה גפני: אני לא מבין, אני היחיד שדואג פה למדינה?

יוסי כץ: רבותי, אני מפסיק את הישיבה.

יוסי כץ: הישיבה תמשך בשעה 12:15.

יוסי כץ: הישיבה הופסקה בשעה: 11:55.

יוסי כץ: הישיבה חודשה בשעה: 12:25.

יוסי כץ: רבותי, הדיון נדחה לשעה 13:00.

יוסי כץ: הישיבה הופסקה בשעה: 12:25.

יוסי כץ: הישיבה חודשה בשעה: 13:00.

יוסי כץ: רבותי, הישיבה נדחית.

יוסי כץ: על מועד חדש תבוא הודעה.